RO Jurnalul Oficial al Uniunii Europene C 106/34

Comunicare a guvernului francez privind Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de extindere a autorizației exclusive de prospectare a hidrocarburilor lichide sau gazoase, denumită „Permis de Lavignolle”)

(Text cu relevanță pentru SEE)

(2008/C 106/13)

Prin cererea datată 16 ianuarie 2008, societățile Marex Petroleum Corporation (dba Marex, Inc.), cu sediul social în 13819 Threadall Park Drive, Houston, Texas 77077 (Statele Unite ale Americii) și Etablissements Maurel & Prom, cu sediul social în 12, rue Volney, F-75002 Paris au solicitat o extindere a autorizației exclusive de prospectare a hidrocarburilor lichide sau gazoase, denumită „Permis de Lavignolle”, pentru o suprafață de aproximativ 60 de kilometri pătrați situată în departamentul La Gironde.

Perimetrul respectivei extinderi este delimitat de arcele meridiane și paralele care unesc succesiv punctele definite în cele ce urmează prin coordonatele lor geografice, meridianul de origine fiind cel al Parisului.

Puncte Longitudine Latitudine A 3,80 °V 49,60 °N B 3,70 °V 49,60 °N C 3,70 °V 49,50 °N D 3,80 °V 49,50 °N

Se exclude perimetrul concesiunii Tamaris.

Puncte Longitudine Latitudine E 3,79 °V 49,58 °N F 3,75 °V 49,58 °N G 3,75 °V 49,54 °N H 3,77 °V 49,54 °N I 3,77 °V 49,55 °N J 3,79 °V 49,55 °N

Depunerea cererilor și criteriile de acordare a autorizațiilor

Solicitanții care depun cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier la adresa indicată mai jos.

Deciziile privind cererea inițială și cererile concurente se iau în conformitate cu criteriile de atribuire a unui drept de exploatare minieră, stabilite la articolul 6 al decretului menționat mai sus, și intră în vigoare cel târziu la 17 ianuarie 2010.

Condiții și cerințe privind desfășurarea activității și încetarea acesteia

Solicitanții sunt invitați să consulte articolele 79 și 79.1 din codul minier, precum și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Orice informații suplimentare se pot obține de la ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [telefon (33) 144 97 23 02, fax (33) 144 97 05 70].

Actele legislative și reglementările menționate anterior pot fi consultate pe site-ul Légifrance:

http://www.legifrance.gouv.fr

(1) JO L 164, 30.6.1994, p. 3.